Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1056

3. Fiatal felnőttek életvezetése. Munkatársi kapcsolatai. Szakiskolai előkészítés 9. Cél: Az alapfokú képzés során kialakított kognitív, motoros és érzelmi funkciókat továbbfejleszteni. Motiválni a következő évek szakmatanulására, megértetni, hogy a felnőtté válás folyamatában sikeressége, megelégedettsége, függ szorgalmas munkájától. Fejleszteni a manuális tevékenységekben az eszközhasználatot, a feladatok végrehajtásában az igényességet. Bővíteni és mélyíteni környezetéről a tárgyi és fogalmi ismereteit. Feladat: Együttműködési, szociális készség, énkép, önismeret fejlesztése. A verbális kommunikáció, az információ szerző- és továbbító képesség fejlesztése. Az eszközhasználat színvonalának emelése. A szakmatanulás szempontjából lényeges folyadék, tömeg, hosszúságmérés tökéletesítése. A környező tárgyi, természeti világ és az emberek közötti kapcsolatok rendszerezett ismeretének kialakítása. Elvárt teljesítmény: Alakuljon ki az órát és a társakat nem zavaró viselkedése, motivált feladatvégzése. Tegyen szert tehetsége függvényében anyag és eszközismeretre, a gyakorlati alkalmazásban való jártasságra. Váljon alkalmassá társaival a közös tevékenységre, feladatvégzésre. Ismerje fel azokat a személyeket, akikben megbízhat, tudjon segítséget kérni. Értékelés: Tanév végén érdemjeggyel, félévente szöveges tájékoztatással. Évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes